Potpisani
Potpisani je srbijanska underground televizijska serija, snimljena u samostalnoj i neovisnoj produkciji MK Art Studia 2007., 2008. i 2010. godine. Premijerno je emitirana na beogradskoj ART televiziji početkom 2009. godine. Serija predstavlja parodiju na kultnu jugoslavensku seriju „Otpisani“ i kao takva prati komične avanture mladih ilegalaca u okupiranom Beogradu za vrijeme Drugog svjetskog rata. Serija je 2010. godine dobila i nastavak - „Podbradak potpisanih“. Scenarij i režiju serije potpisuje Marko Kovač.